OzLabs/hebrew-wiki-articles huggingface dataset:
אסוד (יישוב)

אסוד (בהונגרית: Aszód) היא עיר במחוז פשט, הונגריה, מקום מושבה של נפת אסוד.

== מקור השם ==
שם היישוב בא משם העצם "אסו" שפירושו מסלול מים עונתי – נחל ברדה הזורם בעיירה נקרא אסו בימי הביניים.<ref>Magyar Petőfi Múzeum – A Petőfi Múzeum szórólapja</ref>

== מיקום ==
אסוד ממוקמת לאורך הכביש הראשי מס' 3, לצד שפת הגבעות של גדלה, בעמק נהר הגאלגה, 14 ק"מ מהעיירה גדלה ו -16 ק"מ מהעיר הטוון. היישובים השכנים הם: באג, דומוני, הוויזג'רק, איקלד, קרטל. תחנת הרכבת אסוד ממוקמת על קו 80A MAV קו הרכבת בודפשט-הטוון.

== היסטוריה ==
אזור אסוד היה מיושב מאז התקופה הפרה-היסטורית: מהחפירות עולה כי בתקופה הנאוליתית היה המקום מיושב ברציפות במשך כ -400 שנה בסביבות 3500 לפני הספירה. בסמוך נחפרו יישובים מתקופת הברונזה ומתקופת הברזל לאורך נהר הגאלגה. בתחילת נדידת העמים, אזור אסוד היה הגבול בין עמים שונים השבטים הגרמאנים וסרמטים והעמים (בעיקר קבאדים ומיאזיגים); ממצאים של הונים, גפידים ואווארים טרם נמצאו. בזמן כיבוש הונגריה על ידי השבטים המדיארים קיבל את שמו הכפר קרטל הסמוך לאזור אסוד וגם נקודות רבות אחרות באזור.

בתחילת המאה העשרים נבנתה במקום הכנסייה האקומנית בתוך "מכון השיפור ההונגרי המלכותי" (בית סוהר/פנימייה לנוער) באסוד. הכנסייה הנאו-גותית החדשה הייתה בעלת שלושה-אולמות תפילה ונחנכה ב־20 ביוני 1906. עד 1950 קיימו כאן תפילות הקתולים, הפרוטסטנטים והיהודים וקיימו את טקסי הפולחן שלהם (כל אחד באולם נפרד). בטקסים אלה נכחו לא רק התלמידים וצוות המכון, אלא גם מאמינים שחיו באזור. בשנת 1960 נהרסה הכנסייה שלא נעשה בה שימוש. השואה השמידה את הקהילה היהודית באסוד: כמאתיים מבני הקהילה נספו במחנות ההשמדה.

== ילידי המקום ==
* הרב יהודה אסאד (1794 – 1866) היה אב"ד, ראש ישיבה, פוסק ומנהיג אורתודוקסי בהונגריה.
* הברון פרידייש פודמניצקי מוצאו מאסוד, מי שגיולה קרודי קרא לו "החתן" של בודפשט.
* שמעון הבשי במקור הנדלר (22 במרץ 1868) תאולוג הונגרי-יהודי, רב ופרופסור באוניברסיטה.
*דיולה סיגטי (במקור שפיצר 1879 – 1929) היה פילולוג קלאסי הונגרי-יהודי.
*מאנצי הֶרֶנְדִי (במקור הרמן, 1896 – 1973) הייתה שחקנית יהודייה-הונגריה, סוברט אופרטה.
*אימרה ברצלר (גם דוד, 1861 – 1936) היה רופא מיילד-גינקולוג, רופא ראשי בבית החולים,

== חיו במקום ==
* שנדור פטפי המשורר הלאומי ההונגרי למד בבית הספר באסוד משנת 1836 עד 1839.

== מידע נוסף ==

==קישורים חיצוניים==

* 

== הערות שוליים ==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
פאברי פיברה

פבריציו טרדוצ'י (באיטלקית: Fabrizio Tarducci; נולד ב-17 באוקטובר 1976), ידוע בשם הבמה פאברי פיברה (Fabri Fibra), הוא ראפר איטלקי. האלבומים שהוציא נמכרו בכשני מיליון עותקים סך הכל.

== ביוגרפיה ==
טרדוצ'י נולד בקומונה סניגליה שבמחוז מארקה שבאיטליה. אחיו הקטן הוא הראפר והמפיק המוזיקלי נסלי. הוא התעניין במוזיקה מגיל צעיר. כתב וביצע את שירו הראשון כשהיה בן 17. בעקבות הצלחתו המחתרתית, החל פברי פיברה להופיע ברחבי איטליה. בשנת 2000 הקים את הלייבל Teste Mobili Records, ושיתף פעולה עם הרכבי ראפ איטלקיים שונים.

== קריירה ==
בשנת 2002 הוציא פאברי את אלבום הסולו הראשון שלו, Turbe giovanili, אותו כתב והקליט פאברי והפיק המפיק האיטלקי נפפה. האלבום זכה במעמד "אלבום זהב" על מכירת 50,000 עותקים באיטליה.<ref name=":0"></ref>

בשנת 2004 הוציא את אלבומו השני, Mr. Simpatia. האלבום היה לאלבומו הראשון של פיברה אשר הגיע למצעד האלבומים האיטלקי, תוך שהגיע למקום ה-63.<ref></ref> כמו אלבומו הקודם, זכה האלבום במעמד "אלבום זהב".<ref name=":0" />

בשנת 2006 הוציא את אלבומו השלישי, Tradimento. האלבום הפך במהרה להצלחתו המסחרית הגדולה ביותר, תוך שהגיע למקום הראשון שמצעד האלבומים האיטלקי ומכר כ-120,000 עותקים בשנה הראשונה לצאתו, מה שזיכה אותו במעמד "אלבום פלטינה".<ref></ref> כמו כן, זכה האלבום לשבחים רבים ממבקרי המוזיקה.<ref></ref>

בשנת 2007, לאחר שחתם בחברת יוניברסל מיוזיק איטליה, הוציא את אלבומו הרביעי Bugiardo. האלבום זכה להצלחה נאה, אך טרם הצליח לשחזר את הצלחתם של אלבומיו הקודמים.<ref></ref> שנתיים לאחר מכן, בשנת 2009, הוציא את אלבומו החמישי, Chi vuole essere Fabri Fibra.<ref></ref>

בשנת 2010 הוציא את אלבומו השישי, Controcultura. האלבום הגיע למקום הראשון במצעד האלבומים האיטלקי ואף נכנס למצעד האלבומים של שוודיה, תוך שנכנס למקום ה-79.<ref></ref>

בשנת 2013 הוציא את האלבום Guerra e pace.<ref></ref> האלבום זכה לשבחים רבים ממבקרי המוזיקה ומכר כ-70,000 עותקים באיטליה.<ref></ref> בהמשך, בשנת 2015, הוציא את גרסת ההופעה לאלבום.

בשנת 2017 הוציא את האלבום Fenomeno. מהאלבום הצליח הסינגל "Pamplona", שהגיע למקום הראשון במצעד השירים האיטלקי וזכה לעשרות מיליוני צפיות ביוטיוב.

בפברואר 2019 התארח בשירו של הזמר מחמוד, "Anni 90", מתוך אלבום הבכורה שלו, Gioventù bruciata. באפריל של אותה השנה התארח בלהיטו של המפיק האיטלקי צ'ארלי צ'ארלס, "Calipso", שהגיע למקום הראשון במצעד הסינגלים האיטלקי.

== קישורים חיצוניים ==

* 

== הערות שוליים ==

קטגוריה:ראפרים איטלקים
קטגוריה:איטלקים שנולדו ב-1976
אנג'ל פייס

אנג'ל פייס (באנגלית: Angel Face, פני מלאך) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מ-30 מ"ל ג'ין, 30 מ"ל ברנדי אפרסק 30 מ"ל קלבדוס. לעיתים מקושט בפלח תפוח.

==היסטוריה==
הקוקטייל הופיע לראשונה בספרו הברמן הארי קראדוק The Savoy Cocktail Book משנת 1930. המתכון המקורי המליץ להשתמש בקרח מופשר קלות, על מנת לדלל מעט יותר את הקוקטייל. הקוקטייל ככל הנראה קרוי על שמו של מפיונר האמריקאי אייב קמינסקי (Abe Kaminsky) שהיה מוכר בכינוי "פני מלאך" והיה פעיל במהלך תקופת היובש.
==וריאציות==
קיימים מספר טוויסטים ידועים לאנג'ל פייס. לדוגמה, ניתן להוסיף מעט מיץ תפוחים, להחליף את הברנדי בליקר אפרסק או את הג'ין בוודקה .

==קישורים חיצוניים==

* [https://iba-world.com/iba-official-cocktails/angel-face/ angel-face] באתר איגוד הברמנים הבינלאומי
* [https://www.diffordsguide.com/cocktails/recipe/521/angel-face angel-face] אתר diffords guide.
==הערות שוליים==

קטגוריה:קוקטיילים
ג'ון מרקז

ג'ון צ'ארלס מרקז (באנגלית: John Charles Marquez; נולד ב-5 ביוני 1970) הוא שחקן בריטי.

==ביוגרפיה==
מרקז נולד בקובנטרי שבאנגליה. הוא אחיו של השחקן מרטין מרקז.

הוא ידוע בעיקר מהופעתו בתפקיד השוטר ג'וזף פנהייל בסדרת הדרמה "דוק מרטין" של רשת ITV, החל משנת 2007. עוד גילם את ריי וילסון בסדרה "במועדון" של ערוץ BBC One בשנים 2014 עד 2016.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1996
|
| dir="ltr" | London Suite
| שרברב במלון
| סרט טלוויזיה
|-
| 1996
|
| dir="ltr" | Soldier Soldier
| סרג'נט דאלי
| בפרק "All for One"
|-
| 1997
| ג'ונתן קריק
| dir="ltr" | Jonathan Creek
| מנהל סופרמרקט
| בפרק "The Wrestler's Tomb"
|-
| 1997
|
| dir="ltr" | One Life and Two Trails
| רומר דל גאדו
|
|-
| 1998
|
| dir="ltr" | The Bill
| ברמן
| בפרק "A Little Help"
|-
| 2002
| איסטאנדרס
| dir="ltr" | EastEnders
| קלייב
| סדרת טלוויזיה (4 פרקים)
|-
| 2002
|
| dir="ltr" | Black Books
| מלצר
| בפרק "The Entertainer"
|-
| 2005
|
| dir="ltr" | Coming Up
| ריק
| בפרק "Pillow Talk"
|-
| 2005
| הולבי סיטי
| dir="ltr" | Holby City
| בילי פינץ'
| בפרק "Bird on a Wire"
|-
| 2007
|
| dir="ltr" | The Trial of Tony Blair
| סמל משטרה
| סרט טלוויזיה
|-
| 2007
| רוני אנקונה ושות'
| dir="ltr" | Ronni Ancona & Co.
| תפקידים שונים
| סדרת טלוויזיה (3 פרקים)
|-
| 2007
|
| dir="ltr" | Suburban Shootout
| גווילרמו
| בפרק "Nutcracker Suite/8 Inches Uncut"
|-
| 2007
|
| dir="ltr" | Double Time
| ריי
| סרט טלוויזיה
|-
| 2008
| מלון בבילון
| dir="ltr" | Hotel Babylon
| ג'ינלי פרימירולה
| סדרת טלוויזיה (פרק אחד)
|-
| 2014–2016
| במועדון
| dir="ltr" | In the Club
| ריי
| סדרת טלוויזיה (7 פרקים)
|-
| 2017
|
| dir="ltr" | Death in Paradise
| טום לואיס
| בפרק "Man Overboard"
|-
| 2017
| פורידג'
| dir="ltr" | Porridge
| נג'יד
| מיני-סדרה
|-
| 2019
| בריטניה
| dir="ltr" | Britannia
| פליקס
| סדרת טלוויזיה
|-
| 2007–2019
| דוק מרטין
| dir="ltr" | Doc Martin
| השוטר ג'וזף פנהייל
| סדרת טלוויזיה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1970
תניני התנין

תניני התנין (באנגלית: Christopher Crocodile, "כריסטופר התנין") היא סדרת הנפשה בריטית לילדים, אשר נוצרה על ידי גראהם פרסל והופקה על ידי Direct Entertainment. הסדרה עוקבת אחר תניני, תנין ירוק אשר ממציא המצאות כדי לעזור לתושבים החיים בעיר בוץ (במקור - Muddytown).

הסדרה, הכוללת 13 פרקים באורך 5 דקות ופרק ספיישל באורך 30 דקות, שודרה במקור בבריטניה בערוץ CBBC, החל מ-18 בספטמבר 1992 עד 11 בדצמבר באותה שנה. בישראל הסדרה שודרה בדיבוב עברי בטלוויזיה החינוכית בשנת 1993 במסגרת רצועת השידור "רכבת ההפתעות", כאשר פרק הספיישל שודר בשנת 1997 תחת השם בנימין התנין.

בתחילת שנות האלפיים הסדרה שודרה בישראל תחת שמה המקורי, "כריסטופר התנין", בערוץ הופ! עם דיבוב עברי חדש.

== תקציר העלילה ==
הסדרה עוקבת אחר תניני, תנין ירוק אשר עזב את ארץ מולדתו כדי לעזור לתושבי עיר בוץ, עיר שיורד בה הרבה גשם ולכן היא בוצית במיוחד, באמצעות המצאותיו.

== מדבבים בעברית ==
הדיבוב העברי ששודר בטלוויזיה החינוכית בוים על ידי מרקו סימיונוביץ, והופק על ידי חסיה ורטהיים.
* אבי פניני – מספר / תניני / דמויות שונות
* סיון שביט – דמויות נשיות

== בנימין התנין ==
פרק ספיישל באורך 30 דקות בשם בנימין התנין (באנגלית: Christopher Cloud: Cloud Crazy, "כריסטופר התנין: ענן משוגע") שודר בישראל בשנת 1997. בגרסת הספיישל בדיבוב העברי, שמו של תניני שונה לבנימין והוא דובב על ידי שמחה ברבירו במקום אבי פניני. בנוסף דיבבו בדיבוב העברי דני בסן, סיון שביט, שרית סרי, אסתי ברעד פורים ושי זורניצר.

== קישורים חיצוניים ==

* 

קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:הטלוויזיה החינוכית הישראלית - תוכניות רכש
קטגוריה:סדרות ערוץ הופ!
קטגוריה:סדרות טלוויזיה בריטיות שעלו לשידור בשנות ה-1990
קטגוריה:תנינאים בתרבות
קטגוריה:תוכניות טלוויזיה באנגלית
יצחק לודן

יצחק לודן (1922–2017) היה עיתונאי וסופר, ממנהיגי תנועת "הבונד" בישראל, ופעיל למען שימור תרבות היידיש.

==ביוגרפיה==
נולד בוורשה, פולין למשפחה דוברת יידיש בה חמישה ילדים, שלושה אחים ושתי אחיות. אמו הייתה עקרת בית ואביו עבד כצבע. למד בבית הספר של רשת ציש"א, שהוקמה על ידי אנשי המפלגות הסוציאליסטיות ("הבונד", "פועלי ציון", מה"מאוחדים" ומהבלתי-תלויים). היה פעיל בתנועת הנוער של הבונד - סקיף.

בגיל 15 ברח מוורשה לברית המועצות וכך שרד את המלחמה, אך נשלח בידי הסובייטים לשנתיים של מעצר ועבודת פרך. שנה ישב בכלא בביאליסטוק ויותר משנה היה אסיר במחנה עבודה בצפון אוראל. אחר כך נדד ברחבי ברית המועצות והגיע לאוזבקיסטן, חלה קשה ושקל 35 קילו. במשך נדודיו כפליט במרכז אסיה הוא נפגש עם סופר היידיש הגולה משה ברודרזון, וזה התרשם מניסיונותיו הראשונים בכתיבה ועודד אותו להמשיך בכתיבה ספרותית. באוזבקיסטן התמנה למזכיר קולחוז, ונשלח לקישינייב ללמוד חקלאות. כאשר חזר לפולין בשנת 1946 הוא גילה שכל משפחתו נספתה בשואה, פרט לאחיו יוסף. בשנת 1948 לודן, שלא רצה להישאר בפולין תחת שלטון סובייטי, עזב את וורשה יחד עם אחיו והם החליטו להגיע לישראל. עם הגיעו לארץ היה פעיל בסניף הבונד הקטן שהוקם בישראל לאחר חורבן הבונד בשואה. שירת בצה"ל כצלם.

בפברואר 1953 החל לעבוד כעיתונאי בעיתון היידיש לעצטע נייעס, שם עבד עד היציאה לפנסיה בשנת 1991. בשנת 1971 מונה גם לעורך לעבנס-פראגן, דו-ירחון תרבותי יידי, בעל זיקה ליוצאי תנועת הבונד, עד לסגירתו בשנת 2014. שימש גם ככתב העיתון היהודי אמריקאי ביידיש - הפורוורד. בשנות ה-70 שימש כחבר נשיאות אגודת העיתונאים בתל אביב. לודן כתב חדשות, ביקורות, כתבות, פיליטונים ובעיקר מאמרים פובליציסטיים. בנוסף תרגם ליידיש ספרים ושירה בעברית.

במשך השנים המשיך לודן להיות פעיל בתנועת "הבונד", עסק במחקר ותיעוד ההיסטוריה שלה, והיה מעורב בהקמת "הבונד הישראלי", שהייתה בעיקר עמותה לעזרה הדדית ומקום מפגש חברתי.

אף שבגיל 15 נאלץ לודן להפסיק את לימודיו, הוא רכש לעצמו במהלך השנים השכלה רחבה והתמחות אקדמית בפילוסופיה ובתולדות האמנות. את יכולתו המחקרית בתחום האמנות הפלסטית הוא הציג בספרו "פערל פון גן-עדן" (פנינים מגן-עדן) שיצא לאור ב-1978. שני כרכים מכתביו העיתונאיים יצאו לאור בשנת 2010 בשם "אין געיעג נאך מאמענטן" (במרדף אחר הרגעים) בהוצאת בית לייוויק.

==פרסים והוקרה==
* פרס איציק מאנגר ליצירה ספרותית ביידיש בשנת 1991
* פרס מנדלי מוכר ספרים בשנת 2010
* פרס מפעל חיים של הרשות הלאומית לתרבות היידיש בשנת 2016

==קישורים חיצוניים==
* 
* 
* 
* 

==הערות שוליים==

קטגוריה:עיתונאים ישראלים
קטגוריה:ישראלים שנולדו ב-1922
קטגוריה:ישראלים שנפטרו ב-2017
גלידת תה ירוק

גלידת תה ירוק או גלידת מאצ'ה (ביפנית: 抹茶アイスクリーム - matcha aisu kurīmu - מאצ'ה אאיסו קורימו, ובקיצור 抹茶アイス -matcha aisu - מאצ'ה אאיסו) היא גלידה בטעם מאצ'ה (抹茶), שפותחה ביפן בסוף המאה ה-18, והפכה לפופולרית מאוד ביפן ומזרח אסיה. הגלידה אף הגיעה לארצות הברית במהלך הכיבוש האמריקאי ביפן שלאחר מלחמת העולם השנייה, וזכתה שם להצלחה.

== היסטוריה ==
מקורה של גלידת תה הירוק היפנית אינו ידוע, אך ישנם הטוענים כי היא מיוצרת ביפן בעבודת יד באזורים כפריים כבר למעלה ממאתיים שנה<ref></ref>. ישנם תיעודים ברורים כי הגלידה בצורת הר פוג'י שבסמוך לעיר טוקיו היה קיים בתפריטים של בתי אצולה יפניים עוד בתקופת מייג'י. הגלידה צברה פופולריות ביפן, אך לא הייתה לסוג הגלידה המועדף על היצרנים היפניים, שנהגו לייצר בעיקר גלידות בטעמים הפופולריים במערב. הגלידה הגיעה לראשונה לארצות המערב בשנות החמישים, כאשר שלט ביפן משטר צבאי אמריקאי, אך רק מאוחר יותר היא צברה פופולריות במערב.

בשנות השמונים של המאה העשרים צברה הגלידה פופולריות במזרח אסיה כשענקית התאגידים היפנים Meiji Dairies Corporation החלה לייצר ולהפיץ את הגרסה ה"מערבית" יותר של הגלידה ברחבי האזור.

בשנות התשעים של המאה העשרים התחולל מהפך: במקום שיפן תספק את הגלידה לארצות הברית, שם החלו גלידריות ומסעדות רבות להגיש את הטעם הייחודי, משנת 1990 ועם תחילת הליברליזציה ביפן החלו יצרניות גלידה אמריקאיות לייבא גלידת תה ירוק יפנית ליפן בשם "סגנון יפני טהור עשוי מקליפורניה"<ref></ref>. משנת 1995 החלו יצרניות גלידה יפניות ואמריקאיות להתחרות על ייצור וייבוא הדדי של הגלידה, כאשר כל אחת מהן משתמשת במשאבים שייבאה מהמדינה השנייה: למשל, הגלידות היפניות שיוצרו, פוזרו ופורסמו בעיתונים, סופרמרקטים וחנויות נוחות יפניות יוצרו למעשה מחלב שנקנה מחברה אמריקאית מפלורידה.

השלוחה היפנית של רשת האגן דאז האמריקאית ביפן החלה לייצר גלידת תה ירוק בשנת 1996, והמוצר נמכר עד היום בסופרמרקטים וחנויות נוחות יפניות. הטעם הפך לאחד הטעמים הפופולריים ביותר של החברה בכל העולם. נתונים סטטיסטיים של איגוד הגלידות היפני מראים כי גלידת התה הירוק דורגה במקום השלישי במחקר "טעם הגלידה האהוב ביותר" בסקר דעת קהל שנערך בערים המרכזיות של יפן, ומתיימר לדגם את כלל האוכלוסייה היפנית.

כיום מכיוון שהגלידות מיוצרות באופן פיקטיבי במפעל, חלק מהיצרניות משתמשות בתחליפי תה ירוק כדי לשמר את הטעם. הקושי הוא שללא החומר קטכין שנמצא באופן טבעי בעלים של תה ירוק, הגלידות עלולות לאבד את צבען בחשיפה לאור השמש. לשם כך חברות אמריקאיות רבות משתמשות בצבעי מאכל מלאכותיים כדי לשמור על צבע אחיד.

== קישורים חיצוניים ==

== הערות שוליים ==

יפנית
קטגוריה:המטבח היפני
קטגוריה:קינוחים
קטגוריה:קינוחים קפואים
בריל קוק

בֶּרִיל קוּק (באנגלית: Beryl Cook; 10 בספטמבר 1926 – 28 במאי 2008) הייתה ציירת נאיבית ואוטודידקטית.

== ביוגרפיה ==
בריל קוק ילידת אגהאם, סארי, אנגליה החלה את הקריירה שלה לפני כ-40 שנה, לאחר עיסוק בספרות ובאופנה. בשנת 1995 היא קיבלה את אות "מסדר האימפריה הבריטית" מהמלכה.

יצירותיה של בריל קוק מציגות דמויות מצחיקות, ענקיות וצבעוניות של חיי היום יום. הן לא מטיפות מוסר או רעיונות פילוסופים, פוליטיים או חברתיים. הדמויות נועדות להביע שמחת חיים. במילים אחרות, ניתן לומר כי בריל קוק הייתה צופה חברתית גדולה עם חוש הומור. בריל קוק יצרה את עבודותיה על בסיס חיי היום יום, ועל מצבים מצחיקים ותרמו לזה נסיעותיה הרבות לבואנוס איירס, ניו יורק, הוואנה, פריז וברצלונה. הדמויות והמצבים המוצגים אנושיים ולעיתים גורמים לחיוך. למרות הסגנון "הנוקשה" הבריטי בציורים שלה, יש בהם גם הבזקים של ארוטיקה ושמחת חיים. באופן לא מפתיע, הם ידועים בכינוי "רובנס מצחיקים". 

העבודות של בריל קוק מוצגות במוזיאונים ברחבי העולם והן חלק חשוב במספר אוספים פרטיים.

קוק הלכה לעולמה בפלימות' ב-2008.

== קישורים חיצוניים ==
* 

ציור של בריל קוק מתנוסס מעל שדרה מרכזית ב[[פלימות', בה היא חייתה בשנים 1968–2008]]
* [https://www.ourberylcook.com/ אתר האינטרנט שח בריל קוק]
* [http://www.baba-mail.co.il/content.aspx?emailid=30710 פרטים קטנים, אנשים גדולים], מצגת ציורים של בריל קוק, בא במייל

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ציירות בריטיות
קטגוריה:קצרמר אמנות
קטגוריה:בריטיות שנולדו ב-1926
קטגוריה:בריטים שנולדו ב-1926
קטגוריה:נפטרות ב-2008
דאדלי גרהאם ג'ונסון

דאדלי גרהאם ג'ונסון (באנגלית: Dudley Graham Johnson; 13 בפברואר 1884 – 21 בדצמבר 1975) היה גנרל בצבא הבריטי ומעוטר צלב ויקטוריה.

== ביוגרפיה ==
ג'ונסון נולד ב-13 בפברואר 1884 בבורטון שעל המים, גלוסטרשייר, ובשנת 1901 התגייס לצבא הבריטי. הוא שירת עם רגימנט ווילטשייר במלחמת הבורים השנייה.<ref name="lh">[http://www.kcl.ac.uk/lhcma/locreg/JOHNSON.shtml Liddell Hart Centre for Military Archives]</ref> הוא עבר לרגימנט הגבול דרום ויילס עם סיום לימודיו במכללה הצבאית המלכותית, סנדהרסט בשנת 1903.

במהלך מלחמת העולם הראשונה הוא לחם בחזית המערבית, ובסוף המלחמה הוא היה מפקד הגדוד ה-2, רגימנט סאסקס המלכותי. על פעולותיו בקרבות הוא עוטר בצלב ויקטוריה.

בין המלחמות הוא למד במכללה לפיקוד ומטה, קמברלי בשנים 1923 עד 1924<ref>Smart, p. 173</ref> ומילא מספר משרות הדרכה וסגל לפני שמונה למפקד הגדוד השני, רגימנט צפון סטפורדשייר בשנת 1928. בשנת 1933 הוא מונה למפקד חטיבת החי"ר ההודית ה-12 (סקונדראבאד), ובשנת 1938 מונה למפקד הדיוויזיה ה-4, עליה פיקד במהלך המערכה על צרפת. הוא הוחלף כמפקד הדיוויזיה לאחר קרב דנקירק ביוני 1940, ובהמשך השנה מונה למפקד פיקוד אלדרשוט, לפני שמונה למפקח יחידות הרגלים בשנת 1941. הוא פרש בשנת 1944 ומונה לקולונל הכבוד של רגימנט הגבולות דרום ויילס בין השנים 1944–1949, וב-21 בדצמבר 1975 הוא מת בביתו בפליט, המפשייר.

צלב ויקטוריה שלו מוצג במוזיאון רגימנט הגבול דרום ויילס, ברקון, פויס, ויילס.

== משפחתו ==
הוא היה נשוי למרג'ורי גריסווד שנפטרה בשנת 1950, ונולדו להם בן אחד ושתי בנות.

==קישורים חיצוניים==

== הערות שוליים ==

קטגוריה:בוגרי המכללה הצבאית המלכותית בסנדהרסט
קטגוריה:מעוטרי אות השירות המצוין
קטגוריה:מסדר האמבט: עמיתים
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1884
קטגוריה:בריטים שנפטרו ב-1975
אמיס קילה

אמיליאנו רודולף ג'ימבלי (באיטלקית: Emiliano Rudolf Giambelli; נולד ב-14 בנובמבר 1989), ידוע בשם הבמה אמיס קילה (Emis Killa), הוא ראפר איטלקי.

== ביוגרפיה ==
אמיס קילה נולד בווימרקטה שבאיטליה לאם סיציליאנית מפלרמו ואב לומברדי שפעל בעברו כמוזיקאי. אביו של אמיס קילה נאבק בהפרעה דו-קוטבית ונפטר עקב דום לב בשנת 2010.

בשנת 2007, בגיל 17 בלבד, הוא זכה בתחרות חופשית באיטליה בשם "TecnichePerfette".<ref></ref> בשנת 2009 שיתף פעולה עם החברה ללא מטרות הרווח "Blocco Recordz", והוציא דרכה את המיקסטייפ, Keta Music, ואחריו גם את האלבום "Champagne e Spine".

בינואר 2012 הוציא את אלבום הבכורה שלו, L'erba cattiva. האלבום הגיע בשיאו למקום הרביעי במצעד האלבומים האיטלקי, תוך שמכר למעלה מ-60,000 עותקים.<ref></ref> באותה השנה, זכה אמיס קילה בפרס ה-EMA של MTV עבור "האמן האיטלקי הטוב ביותר".<ref></ref>

באוקטובר 2013 הוציא את אלבומו השני, Mercurio. האלבום זכה להצלחה רבה, תוך שמוקם במקום הראשון במצעד האלבומים האיטלקי ובכך הפך האלבום לראשון של הראפר אשר עשה זאת. כמו כן, נמכר האלבום בכ-50,000 עותקים.<ref></ref><ref></ref>

באוקטובר 2016 הוציא את אלבומו השלישי, Terza stagione. האלבום כלל, בין היתר, את הסינגל "Cult" שהגיע למקום ה-68 במצעד הסינגלים האיטלקי וזכה לעשרות מיליוני צפיות ביוטיוב.

באוקטובר 2018 הוציא את אלבומו הרביעי, Supereroe. האלבום הגיע למקום הראשון במצעד האלבומים האיטלקי.

== קישורים חיצוניים ==

* 

== הערות שוליים ==

קטגוריה:ראפרים איטלקים
קטגוריה:זוכי פרס המוזיקה של MTV אירופה
קטגוריה:איטלקים שנולדו ב-1989
רוג'ר אוונס

רוג'ר אוונס (באנגלית: Roger Evans; 9 בינואר 1886 – 22 באוקטובר 1968) היה קצין צבא בריטי, שפיקד על דיוויזיית השריון הראשונה בשלבים הראשונים של מלחמת העולם השנייה.

== ביוגרפיה ==
אוונס נולד ב-9 בינואר 1886 בכרייסטצ'רץ', המפשייר, ובשנת 1911 התגייס לצבא הבריטי.<ref name="Who Was Who"></ref> הוא לחם במהלך מלחמת העולם הראשונה עם רגימנט ההוסארים ה-7 ואחר כך שירת במטה הכללי.<ref name="lh">[http://www.kcl.ac.uk/lhcma/locreg/EVANS4.shtml Liddell Hart Centre for Military Archives]</ref>

לאחר שהשתתף במכללה לפיקוד ומטה, קמברלי בין 1920 ל-1921, הוא הפך למפקד משמר הדרגונים המלכותי ה-5 בשנת 1929, ולאחר מכן השתתף במכללת ההגנה האימפריאלית בשנת 1934, והועלה לדרגת בריגדיר במטה הפיקוד המערבי בהודו בשנת 1935.<ref>Smart, 98</ref>

הוא מונה למפקד דיוויזיית השריון הראשונה בשנת 1938, והמשיך בתפקיד זה במלחמת העולם השנייה עם חיל המשלוח הבריטי בצרפת,<ref>[http://niehorster.org/017_britain/39_org/div_armd_01.html Orders of Battle – September 1939]</ref> לפני שויתר על המינוי ב-24 באוגוסט 1940. הוא מונה למפקד אזור אלדרשוט ב-13 במרץ 1941, וב-13 באוקטובר 1944 הוא פרש מהצבא הבריטי.

הוא מונה לשריף הגדול של סאמרשייר בשנת 1955, וב-22 באוקטובר 1968 מת בביתו בסטוקלינץ', אילמינסטר, סאמרסט.

== הערות שוליים ==

קטגוריה:מעוטרי הצלב הצבאי
קטגוריה:מסדר האמבט: עמיתים
קטגוריה:אנשי צבא בריטים במלחמת העולם הראשונה
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1886
קטגוריה:בריטים שנפטרו ב-1968
שתי אצבעות מצידון (שיר)

"שתי אצבעות מצידון" הוא שיר הנושא של סרט הקולנוע "שתי אצבעות מצידון" שיצא בשנת 1986. במאי הסרט אלי כהן חיבר את מילות השיר, הוא הולחן על ידי בני נגרי ובוצע על ידי בועז עופרי.

==רקע==
הסרט "שתי אצבעות מצידון" יצא לאקרנים בשנת 1986. הבמאי אלי כהן התבקש על ידי יחידת ההסרטה של דובר צה"ל ליצור סרט הדרכה שהפך לאחר מכן לסרט עלילתי שזכה להצלחה רבה בבתי הקולנוע. כהן כתב את השיר על בסיס שיר במכתב שכתב חייל בשם מיקי ברקוביץ' ששירת בלבנון. הפלוגה של ברקוביץ' אבטחה את צוות צילום הסרט בשהותו בלבנון. באותו שבוע בו כתב את המכתב, בינואר 1985, נקלעה המחלקה של ברקוביץ' לקרב ובו נהרגו 17 מחבלים, קרב שהותיר בו צלקת. כששב הביתה לחופשה כתב ברקוביץ' מכתב ובו שיר עם מסר המעודד נסיגה מלבנון, ומסר אותו לאלי כהן. במאי 2020 נחשף במהדורת החדשות של ערוץ קשת 12 כי מילות השיר הושפעו משירו של ברקוביץ'.

מילות השיר מתארות את שגרת החיים של חייל קרבי בלבנון. את געגועיו לנערתו ששכחה אותו לדבריו ואת מצב רוחו השפוף. מילות השיר שהן עממיות ובגוף ראשון היוו ניגוד לממלכתיות ולכובד הראש שאפיינו את רוב שירי המלחמות לפני כן. בניגוד למכתב ולשיר עליו היה מבוסס, השיר לא קרא לנסיגה מלבנון ולא הציג עמדה פוליטית כלשהי, אלא רק הציג את המציאות היומיומית דרך עיניו של חייל ישראלי בלבנון.

לחן השיר משמש כנעימת הנושא בסרט. בסצנה בה מושר השיר בסרט, מגיעה הופעת אמנים ללבנון, אולם קצר חשמלי מונע את תחילת ההופעה. החיילים שממתינים להופעה קוראים לאפי לשיר, והוא נעמד במקומו בקהל ומתחיל לשיר את "שתי אצבעות מצידון" ללא ליווי אינסטרומנטלי. בועז עופרי שגילם בסרט את אפי, חייל המתאהב בנערה לבנונית, ביצע את השיר מבלי שתוכנן מראש שישיר בסרט. בבוקר ההקלטה התבקש על ידי הבמאי להקליט את השיר. לדברי עופרי, מכיוון שלא היה לו זמן מספיק ללמוד את המילים, כתב את מילותיו על דפים והדביק אותם על גבם של ניצבים בסרט. השיר הוקלט בטייק אחד בזמן צילום הסצנה, והיה הלהיט היחיד של עופרי.

==גרסאות כיסוי==
לשיר יצאו מספר גרסאות כיסוי. בין היתר, על ידי הברירה הטבעית, שימי רון, אבי סינואני וירון כהן.

==קישורים חיצוניים==
* , מדקה 37:40
* 
* [https://www.nli.org.il/he/items/NNL_MUSIC_AL997009571764005171/NLI לדף השיר] באתר הספרייה הלאומית

==הערות שוליים==

קטגוריה:שירי 1986
קטגוריה:שירים בעברית
קטגוריה:שירים שהולחנו על ידי בני נגרי
קטגוריה:שירי מלחמת לבנון הראשונה
קטגוריה:שירים מסרטי קולנוע
קטגוריה:שירים על צה"ל
אוויאיישן

אוויאשן (באנגלית: Aviation, תעופה) הוא קוקטייל המוכר רשמית על ידי איגוד הברמנים הבינלאומי. מורכב 45 מ"ל ג'ין, 15 מ"ל ליקר מרסקינו, כפית אחת של הקרם דה ויולט (ליקר סיגלים) ו-15 מ"ל מיץ לימון. בווריאציות מודרניות, מחליפים את הקרם דה ויולט לרוב בליקר או סירופ אחר, עקב הקושי להשיג את הרכיב.

==היסטוריה==
לקוקטייל אוויאשן ללא קרם דה ויולט אין את הצבע האופייני
הקוקטייל הומצא על ידי הוגו אנסלין, הברמן הראשי של מלון וואליק בניו יורק, בתחילת המאה העשרים. המתכון פורסם לראשונה בספר במתכוני קוקטיילים של אנסלין מ-1916. תוספת ליקר הסיגלים נועדה להכנות לקוקטייל גוון המזכיר שמים ומכאן שמו.

ספר הקוקטיילים המשפיע של האווי קרודוק Savoy Cocktail Book משנת 1930 השמיט את הקרם דה ויולט, וקרא לתערובת של שני שלישים ג'ין יבש, שליש מיץ לימון ומספר טיפות של מרסקינו.

==קישורים חיצוניים==

* 
* [https://iba-world.com/iba-official-cocktails/aviation/ aviation], באתר איגוד הברמנים הבינלאומי
* [https://www.rex.co.il/aviation-cocktail/ מדריך להכנת קוקטייל אוויאיישן של רועי ירושלמי], באתר הקולינריה רקס

==הערות שוליים==

קטגוריה:קוקטיילים
משחק באש

משחק באש (באנגלית: Burnt) הוא סרט דרמה אמריקאי משנת 2015, שנכתב על ידי סטיבן נייט ובוים על ידי ג'ון וולס, על פי סיפורו של מייקל קלסניקו. הסרט עוקב אחר שף מוצלח שנגמל מסמים ואלכוהול (בראדלי קופר) ופותח במסע לעבר כוכב המישלן השלישי שלו, כשגם סיינה מילר, אליסיה ויקנדר, עומאר סי, מת'יו ריס, דניאל בריהל, אומה תורמן ואמה תומפסון מככבים בסרט. הסרט הופץ ב-30 באוקטובר 2015 על ידי חברת ויינשטיין.

== תקציר עלילה ==
אדם ג'ונס הוא שף מפורסם לשעבר בעל שני כוכבי מישלן, שבנה את שמו כאחד מהשפים הידועים בפריז ובעולם, אך התדרדר לסמים ואלכוהול. לאחר שנים ואחרי שעבר תהליך גמילה, הוא מחליט ללונדון, וחובר ליריבים ותיקים בשביל להשיג את כוכב המישלן השלישי שלו.

== שחקנים ודמויות ==
* בראדלי קופר – אדם ג'ונסון
* סיינה מילר – הלן סוויני
* אליסיה ויקנדר – אן מארי
* עומאר סי – מישל
* דניאל בריהל – טוני בלרהדי
* אומה תורמן – סימון
* ריקרדו סקאמרצ'ו – מקס
* אמה תומפסון – דר. רושילד
* סם קילי – דיווייד
* לילי ג'יימס – שרה
* שרה גרין – קייטלין
* ג'יימי דוראן – לאון סוויני

==קישורים חיצוניים==
* 

* דורון פישלר [https://e.walla.co.il/item/2900402 ביקורת קולנוע - משחק באש], באתר וואלה!, 26 באוקטובר 2015

קטגוריה:סרטי דרמה אמריקאיים
קטגוריה:סרטי 2015
קטגוריה:סרטי אוכל
אמפארו מוניוס

אמפארו מוניוס (בספרדית: Amparo Muñoz; 21 ביוני 1954 – 27 בפברואר 2011) הייתה שחקנית ספרדייה.

==ביוגרפיה==
מוניוס נולדה בעיר ולס-מאלגה שבאנדלוסיה לאם עקרת בית ואב נפח.

לאחר סיום התיכון היא הועסקה בעבודה אדמיניסטרטיבית במשרדים של עיתון מקומי בעירה. במהלך עבודתה המנהל שלה דרבן אותה ללכת ולהשתתף בתחרות היופי "מיס קוסטה דל סול" (El Certamen de Belleza de Costa del Sol), מה שהוביל אותה להשתתף בתחרות מיס ספרד 1973, שם הגיעה למקום הראשון.

היא הייתה הנציגה הספרדית בתחרות מיס תבל 1974, בה ניצחה. שישה חודשים לאחר זכייתה היא החליטה לפרוש מתפקידה ולא לסיים את שנת כהונתה, אך עם זאת ארגון מיס תבל החליט שהיא תמשיך להחזיק בתוארה וסגניתה מיס ויילס לא קיבלה את התואר במקומה.

לאחר מכן היא החלה להשתלב בתעשיית הקולנוע וב-1973 שיחקה לראשונה בסרט.

ב-1975 שיחקה בתפקיד בראשי בסרט "Clara es el precio", שם גילמה את קלרה, אשתו של אדריכל המנהלת חיים כפולים, ועל מנת להרוויח כסף משל עצמה עובדת כשחקנית פורנו ללא ידיעת בעלה.

ב-1976 שיחקה בסרט "La otra alcoba", שם גילמה אישה של איש עסקים עשיר ועקר המתחילה לנהל רומן מחוץ לנישואים על מנת לממש את רצונה לילד ביולוגי.

ב-1979 שיחקה בסרט "Mamá cumple cien años", שהיה מועמד לפרס האוסקר לסרט הזר הטוב ביותר שם גילמה את מאהבת בעלה של הדמות הראשית, ג'רלדין צ'פלין.

ב-1981 שיחקה בסרט "La mujer del ministro", העוסק במעבר של ספרד מדיקטטורה לדמוקרטיה.

ב-1986 שיחקה בסרט "Lulu by Night", המבוסס על המחזה "לולו" של פרנק ודקינד.

ב-1996 הופיעה בסרט האימה "Licántropo".

ב-1997 שיחקה תפקיד משני בסרט "Elles", לצד כרמן מאורה.

ב-1976 הכירה את הזמר פצ'י אנדיון, לו נישאה. ב-1978 השניים התגרשו. לאחר מכן ניהלה מספר מערכות יחסים נוספות.

==קישורים חיצוניים==

קטגוריה:זוכות מיס ספרד
קטגוריה:זוכות מיס תבל
קטגוריה:משתתפות בתחרות מיס תבל 1974
קטגוריה:שחקניות קולנוע וטלוויזיה ספרדיות
קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1954
קטגוריה:נפטרות ב-2011
קטגוריה:ספרדים שנפטרו ב-2011
דובי פרנסס

דב (דובי) פרנסס (נולד ב-20 בנובמבר 1978) הוא איש עסקים, מנחה טלוויזיה ומשקיע הון-סיכון אמריקאי-ישראלי. מייסד ומנכ"ל של קרן ההון-סיכון Group 11, המנהלת נכסים בהיקף של למעלה מ-1.6 מיליארד דולר.

==ביוגרפיה==
פרנסס נולד וגדל בחולון למשפחה בת שש נפשות. הוא נינו של הרב הראשי ליהודי בולגריה אשר חננאל. בצבא שירת בין היתר כמפקד פלוגה בבה"ד 1.

אחרי שהשלים תואר ראשון באוניברסיטת בן-גוריון, למד לתואר שני במנהל עסקים באוניברסיטת קליפורניה בלוס אנג'לס ונשאר להתגורר בארצות הברית. עם סיום התואר השני ב-2008 התחיל פרנסס לעבוד בדויטשה בנק בניו יורק בצוות מצומצם של מנהלי הון פרטי, שמבצע השקעות עבור בעלי הון. שם פגש את האוליגרך סרגיי גרישין. ב-2011 גרישין לקח את פרנסס אליו כיד ימינו ומנהל פעילות ב-SG, חברת ייעוץ פיננסי ללקוחות בעלי הון עם משרדים בארצות הברית, ברוסיה ובישראל. באותה שנה הקים פרנסס קרן הון סיכון שנקראה "SGVC".

בשנת 2014 נודע כמי שמכר את פוליסת ביטוח החיים היקרה בהיסטוריה לאדם בודד, בסך 201 מיליון דולר ונכנס לספר השיאים של גינס .<ref></ref>

במאי 2015 פנה פרנסס לדרך עצמאית. הוא קנה מגרישין את הבעלות על קרן הון הסיכון והחליף את שם הקרן ל-"Group 11". הקרן מאגדת השקעות בתחום הטכנולוגיה הפיננסית ומנהלת נכסים בשווי 1.6 מיליארד דולר.

החל מ-2018, הוא חבר בצוות המשקיעים בתוכנית "הכרישים", המשודרת בשידורי קשת.

ביוני 2023 אירח פגישה של המנהלים הבכירים ב-OpenAI שהבולט ביניהם הוא סם אלטמן בישראל.

ביוני 2024 דורגה Group 11 של פרנסס על ידי חברת המחקר [http://preqin.com PREQIN] במקום הראשון לשנת 2024 בתור קרן ההון סיכון עם הביצועים הטובים ביותר בארצות הברית. <ref></ref>

פרנסס נשוי לרוני אשל ואב לשלושה ילדים. מתגורר בקליפורניה.

==קישורים חיצוניים==
* 
* 

==הערות שוליים==

קטגוריה:אנשי עסקים ישראלים
קטגוריה:אמריקאים ממוצא ישראלי
קטגוריה:מנכ"לים אמריקאים
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת קליפורניה בלוס אנג'לס
קטגוריה:יזמים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1978
קטגוריה:אמריקאים שנולדו ב-1978
הדום הקרח וילסון

הדום הקרח וילסון (באנגלית: Wilson Piedmont Glacier) הוא הדום קרח גדול, בחוף ארץ ויקטוריה, שבאנטארקטיקה.

ההדום משתרע בין נמל גרניט לבין נקודת מארבל שעל חוף ארץ ויקטוריה.

זרם בול זורם מהדום הקרח וילסון ונשפך אל מפרצון ארנולד.

== היסטוריה ==
=== גילוי ומיפוי הדום הקרח ===

הדום הקרח התגלה על ידי המשלחת הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

=== מקור השם ===

שמו של הדום הקרח ניתן לו על ידי משלחת החקר האנטארקטית הבריטית (משלחת טרה נובה), אשר חקרה את אנטארקטיקה בין השנים 1910- 1913.

הדום הקרח נקרא על שמו של דוקטור אדוארד אדריאן וילסון (Edward A. Wilson), שהיה מנתח במשלחת דיסקברי והמנהיג המדעי של הצוות במשלחת טרה נובה. וילסון איבד את חייו בדרכו חזרה מן הקוטב הדרומי עם רוברט סקוט.

==קישורים חיצוניים==

== הערות שוליים ==

וילסון
וילסון
הדיוויזיה השביעית (בריטניה)

הדיוויזיה השביעית של הצבא הבריטי היא דיוויזיה בריטית, אשר לחמה במלחמות השונות של בריטניה מתחילת המאה ה-19.

==היסטוריה==
===המלחמות הנפוליאוניות===
הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד ג'ורג ראמזי, רוזן דאלהוסי התשיעי, ולאחריו קרלוש פרדריקו לקור, רוזן לגונה, והיא כללה כוחות אנגלים ופורטוגזים. הדיוויזיה לחמה בקרבות השונים בחצי האי האיברי, ופורקה בשנת 1814.

===מלחמת הבורים===
הדיוויזיה הוקמה מחדש במלחמת הבורים השנייה, אולם פורקה עם תום המלחמה.

===מלחמת העולם הראשונה===
הדיוויזיה הוקמה מחדש עם פרוץ מלחמת העולם הראשונה, והיא הורכבה מחיילים סדירים ששבו מרחבי האימפריה הבריטית. הדיוויזיה נשלחה בתחילה לאנטוורפן לסייע לכוחות הצבא הבלגי, אולם נסוגה לאחר כניעת העיר ולחמה בקרב איפר הראשון. הדיוויזיה לחמה ברוב הקרבות הגדולים בחזית המערבית עד 1917, ובכלל זה קרב לוס, הקרב על הסום וקרב פשנדל, ולאחר מכן נשלחה לחזית האיטלקית להמשך המלחמה ואף השתתפה בקרב ויטוריו ונטו. בשונה משש הדיוויזיות הסדירות הראשונות של חיל המשלוח הבריטי (BEF), ששליש מכוחו היה מורכב ממילואימניקים קבועים, הדיוויזיה השביעית הורכבה במקור רק מחיילים סדירים, שהולידו את כינוי הדיוויזיה, 'השביעית האלמותית'.

===מלחמת העולם השנייה===
ריצ'רד אוקונור כיהן כמושל צבאי של ירושלים וכמפקד הדיוויזיה השביעית, בפלסטין ובמצרים החל מה-29 בספטמבר 1938 עד 3 בנובמבר 1939. מפקדת הדיוויזיה עברה מירושלים לקהיר ב-31 באוגוסט 1939, וויתרה על הפיקוד על הכוחות לעיל והשתלטה על הכוחות באזור קהיר (חטיבת קהיר הפכה לחטיבת הרגלים ה-29 ב-20 בספטמבר 1939). הדיוויזיה השביעית עברה לאחר מכן למרסא מטרוח ב-4 בספטמבר, והשתלטה על כל הכוחות באזור למעט דיוויזיית השריון. הדיוויזיה עוצבה מחדש כדיוויזיה השישית ב-3 בנובמבר 1939 והפכה למפקדת כוח המדבר המערבי בשנת 1940.

==קישורים חיצוניים==
* [http://www.1914-1918.net/7div.htm הדיוויזיה ה-7] באתר הצבא הבריטי במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:דיוויזיות בריטיות
7
7
טל זקס

טל זקס (נולד ב-1966 בערך) הוא רופא ישראלי ופרופסור חבר באוניברסיטת פנסילבניה, המשמש כמנהל רפואי של חברת הביוטכנולוגיה מודרנה.

== ביוגרפיה ==
טל זקס נולד וגדל בחיפה. בוגר בית הספר הריאלי בשנת 1983. את שירותו הצבאי החל בהנדסה קרבית, עבר קורס חובשים ושירת כמדריך בבה"ד 10. למד רפואה באוניברסיטת בן-גוריון בנגב בשנים 1986–1992 והוא בעל שני תארים: דוקטור לפילוסופיה ודוקטור לרפואה. את ההתמחות עשה ברפואה פנימית באוניברסיטת טמפל ותת-התמחות באונקולוגיה באוניברסיטת פנסילבניה. פוסט-דוקטורט עשה במכון הלאומי לסרטן בארצות הברית וכיום הוא מכהן כפרופסור חבר באוניברסיטת פנסילבניה.

בשנים 2004–2008 שימש כמנהל פיתוח קליני בחברת גלקסו סמית' קליין. בשנים 2008–2010 שימש כסגן נשיא למחקר קליני, אונקולוגיה בחברת ספלון. בשנים 2010–2015 כיהן בתפקידי פיתוח בכירים בחברת התרופות סאנופי, בהם סגן נשיא בכיר וראש תחום האונקולוגיה.

החל משנת 2016 הוא מכהן כמנהל רפואי של חברת הביוטכנולוגיה מודרנה, וצפוי לפרוש מהחברה בסוף ספטמבר 2021.

בשנת 2020 נקשר שמו בפיתוח חיסון של החברה לזן של נגיף קורונה שגרם להתפרצות מגפת הקורונה העולמית וה-FDA אישר לחברת מודרנה ב-7 במאי 2020 לעבור לשלב השני של ניסוי החיסון. פיתוח זה היווה פריצת דרך עולמית שכן החיסון לא פעל באמצעות החדרת נגיפים מומתים, אלא באמצעות RNA וזקס הבהיר בריאיון כי כל כמות של החיסון אפקטיבית למניעת הידבקות בווירוס. הממשל האמריקאי משתתף במימון ייצור החיסון. זקס טען שהחיסון יינתן לציבור עוד לפני שיסתיימו הליכי האישור שלו<ref></ref>.

זקס נמנה עם מקבלי אות בן-גוריון לשנת 2020 מטעם אוניברסיטת בן-גוריון. ב-25 באפריל 2021 הוענק לו תואר דוקטור לשם כבוד על ידי אוניברסיטת בר-אילן.

באוגוסט 2021 החליט דירקטוריון חברת התרופות "טבע" על צירוף זקס לדירקטוריון החברה החל מ-1 באוקטובר 2021.

== ראו גם ==
* פיתוח תרופות וחיסונים למחלת COVID-19

== קישורים חיצוניים ==

* 
* 
* [https://www.researchgate.net/scientific-contributions/Tal-Zaks-2143511231 מאמרי טל זקס], באתר ResearchGate 
* טל זקס, [https://www.ted.com/talks/tal_zaks_the_disease_eradicating_potential_of_gene_editing The disease-eradicating potential of gene editing], באתר TED, נובמבר 2017
* [https://www.youtube.com/watch?v=dzLYbH5gJH8&ab_channel=MuseumJewishHeritageLivingMemorialToTheHolocaust Tal Zaks, Moderna Chief Medical Officer, on His Jewish Identity & Scientific Career], באתר יוטיוב
* 

== הערות שוליים ==

קטגוריה:בוגרי בית הספר הריאלי
קטגוריה:רופאים פנימיים ישראלים
קטגוריה:אונקולוגים ישראלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:זוכי אות בן-גוריון
קטגוריה:סגל אוניברסיטת פנסילבניה
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:דירקטורים ישראלים
קטגוריה:ישראלים שנולדו ב-1965
סיטרואן סקסו

סיטרואן סקסו (בצרפתית: Citroën Saxo) היא מכונית סופרמיני אשר יוצרה על ידי יצרנית הרכב הצרפתית סיטרואן הצרפתית, חברת בת של קבוצת PSA אשר יוצרה בין השנים 1996–2004.

==גרסאות==
* 3 דלתות - האצ'בק.
* 5 דלתות - האצ'בק.

=="סיטרואן סקסו"==

* יוצרו 1,653,514 יחידות.
* 5 נוסעים.
* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנוע דיזל.
* נפח תא מטען: 280 / 953 ליטר.
* בין השנים 1996–2003 יוצר דגם "VTS" בגרסה ספורטיבית.

===דגמים (לפי סוגי מנוע)===
* "1.0i".
* "1.1i".
* "1.4i".
* "1.4iA".
* "1.6i".
* "1.6iA".
* "1.6i 16V".
* "1.5D".

== תמונות ==
<gallery mode="packed" heights="120">
קובץ:Citroen Saxo front 20071002.jpg | "סיטרואן סקסו" 3 דלתות הצ'בק
קובץ:2000 Citroen Saxo 1.1.jpg | "סיטרואן סקסו" 3 דלתות הצ'בק, שנת 2000
קובץ:2003 Citroen Saxo Desire 1.1 facelift Rear.jpg | "סיטרואן סקסו", 3 דלתות הצ'בק, שנת 2003
קובץ:Citroen Saxo 1.5d 2002 (15536652006).jpg | "סיטרואן סקסו", 5 דלתות הצ'בק, שנת 2002
קובץ:Citroen Saxo 1997 4 deurs.jpg | "סיטרואן סקסו", 5 דלתות הצ'בק, שנת 1997
קובץ:Saxo-VTS-Grey.jpg | "סיטרואן סקסו" דגם "VTS"
קובץ:Citroën Saxo interior 001.jpg | "סיטרואן סקסו" - מבט לתא הנהג ו-לוח מחוונים
</gallery>

==ראו גם==
* סיטרואן
* סיטרואן ויזה

==קישורים חיצוניים==

* 

==הערות שוליים==

קטגוריה:מכוניות סופרמיני
סקסו
קטגוריה:דגמי מכוניות שהושקו ב-1996
קטגוריה:מכוניות צרפתיות
ID2020

ID2020 הוא ארגון לא ממשלתי אשר מקדם מיסוד זהות דיגיטלית לאנשים, ובעיקר לכמיליארד האנשים שחיים ללא זהות מוסדרת רשומה בעולם, או פליטים שאינם חיים במדינה שהזהות שלהם רשומה.

למיזם מתנגדים רבים מחשש שהוא למעשה מאפשר מעקב אחר כל אדם ועלול להוות הפרה של חופש הפרט וזכויות אדם אחרות.

המיזם מובל על ידי האו"ם וממומן על ידי מספר תאגידים, בהן מיקרוסופט, סיסקו, פרייס ווטרהאוס קופרס ואקסנצ'ר.

== היסטוריה ==
כבר במאי 2016 נחשפה היוזמה באו"ם והתקיים דיון שכלל 400 מומחים בנושא "כיצד מביאים זהות דיגיטלית לכלל אוכלוסיית העולם, כולל 1.5 מיליארד שחיים ללא זהות רשומה"<ref></ref>. במיזם שותפו מומחי קריפטוגרפיה ובלוקצ'יין כדי לזהות כיצד המגזר הפרטי יכול לסייע למיזם<ref></ref><ref></ref>.

בשנת 2019, נחנך מיזם ID2020 של זהות דיגיטלית בשיתוף עם ממשלת בנגלדש וענקית החיסונים Gavi<ref>[https://www.biometricupdate.com/201909/id2020-and-partners-launch-program-to-provide-digital-id-with-vaccines ID2020 and partners launch program to provide digital ID with vaccines] cov-19.Biometric Update, Chris Burt, September 20, 2019</ref>.

== ביקורת ותיאוריות קשר ==

במספר תיאוריות קשר, נטען על ביל גייטס שהוא מקדם תוכנית שתחייב את כל אוכלוסיית העולם חיסון ל-Covid-19 שיכיל שבב זיהוי שיוחדר לגופם של המתחסנים<ref>[https://www.reuters.com/article/uk-factcheck-coronavirus-bill-gates-micr-idUSKBN21I3EC False claim: Bill Gates planning to use microchip implants to fight coronavirus] Reuters, March 31, 2020</ref><ref>[https://www.nytimes.com/2020/04/17/technology/bill-gates-virus-conspiracy-theories.html Bill Gates, at Odds With Trump on Virus, Becomes Right-Wing Target] New York Times, April 17, 2020</ref><ref>[https://www.cnbc.com/2020/04/17/bill-gates-is-top-target-for-coronavirus-conspiracy-theories-report.html Bill Gates is the top target for coronavirus conspiracy theories] Tom Huddleston Jr., CNBC, April 17, 2020</ref><ref>[https://www.thedailybeast.com/trumpists-believe-bill-gates-is-using-coronavirus-to-implant-brain-chips Trumpists Believe Bill Gates Is Using Coronavirus to Implant Brain Chips] The Daily Beast, Will Sommer, April 16, 2020</ref><ref>[https://www.factcheck.org/2020/04/conspiracy-theory-misinterprets-goals-of-gates-foundation/ Conspiracy Theory Misinterprets Goals of Gates Foundation] FactCheck.org April 2020</ref><ref></ref>.

באתר הארגון הודגש כי ברית החיסונים העולמית "GAVI" (הממומנת על ידי קרן ביל ומלינדה גייטס) היא שותפה מלאה במיזם ID2020, אם כי הטענה לשותפות הוסברה על ידי מנכ"ל ברית החיסונים כמעין שיתוף פעולה דיגיטלי בענייני בריאות: "לזהות הדיגיטלית יש יכולת לאפשר גישה לשירותים חיוניים ומצילי חיים בהקשרים רבים של פיתוח ומקרים הומניטריים בין היתר על ידי האצת הגישה למערכות בריאות בסיסיות. אני נרגש להצטרף לפרויקט ולהדריך את הארגון ואת השותפים כיצד ניתן לרתום טכנולוגיות חדשניות ושיתוף פעולה עם המנהלים של ID2020, שיתוף פעולה רב מגזרי לטובת האוכלוסיות הפגיעות בעולם".[https://id2020.org/] - ד"ר סת ברקלי, מנכ"ל GAVI, ברית החיסונים.

== קישורים חיצוניים ==
* 

* [https://youtu.be/npO7iW2bVSI נאום מחאה נוקב בפרלמנט האיטלקי, נגד ביל גייטס ויוזמת ID2020], יוטיוב מאי 2020

== הערות שוליים ==

קטגוריה:פסאודו-מדע
קטגוריה:תאוריות קשר
קטגוריה:האומות המאוחדות
קטגוריה:פרטיות
עידו דוידי

עידו דוידי (נולד ב-2 באוגוסט 1996) הוא כדורסלן ישראלי, המשחק בעמדת הקלע בקבוצת הפועל גלבוע גליל מהליגה הלאומית בכדורסל.

== ביוגרפיה ==
דוידי גדל באלפי מנשה. הוא נכדו של שוער הכדורגל בנימין מזרחי, ששיחק בין השאר בנבחרת ארץ ישראל, בית"ר תל אביב ומכבי תל אביב בסוף שנות ה-30 של המאה ה-20.

עידו דוידי החל לשחק כדורסל כילד במועדון המקומי "מכבי אלפי מנשה". בהמשך בגיל הנוער עבר לשחק במחלקת הנוער של מכבי רעננה ומשם המשיך בקריירה מקצוענית של שחקן כדורסל. במקביל לקריירת שחקן הכדורסל, החל מ־2019 משמש כמאמן כושר במחלקת נוער של הפועל תל אביב. נכון ל-2020, הוא לומד לתואר ראשון במתמטיקה באוניברסיטה הפתוחה.

===קבוצות ילדים ונוער===
בילדותו שיחק בקבוצה המקומית שבאלפי מנשה. נקודת המפנה התרחשה בכיתה ח' לאחר ניצחון בגביע על הקבוצה ממכבי רעננה, בקהל ישב המנהל המקצועי רון נוה של המפסידים שהתרשם מהיכלות שהציג דוידי. בשנה שלאחר מכן הוא עבר לשחק תחת נוה בנוער של מכבי רעננה. ביחד עם קבוצת הנוער זכה בכיתה יא' באליפות הליגה לנוער ובכיתה יב', כאשר הוא משמש כאחד משני הקפטנים של הקבוצה, זכה בדאבל של אליפות וגביע. בתיכון למד במגמת הכדורסל של מטרו-ווסט שם שלוש שנים ברציפות נעצרה הקבוצה בשלב רבע הגמר של אליפות ליגת העל לתיכונים.

===קבוצות בוגרים===
במקביל למשחקיו כחריג גיל בנוער לאומית בעונת 2014/2015 השתלב גם בקבוצת מכבי רעננה מהליגה הלאומית בכדורסל.

בעונה הבאה, עונת 2015/2016, עבר לשחק בקבוצת הפועל עמק חפר מהליגה הארצית בכדורסל איתה זכה בגביע האיגוד בכדורסל.

בעונות 2016/2017 עבר לשחק בקבוצת הפועל כפר סבא מההליגה הלאומית בכדורסל אשר איתה הגיע בתום העונה לשלב חצי הגמר.
בעונה הבאה המשיך בכ"ס לעונה נוספת שבסופה הקבוצה נעצרה בשלב רבע הגמר.

בעונות 2018/2019 עבר לשחק במכבי הוד השרון. בתום העונה נבחר על ידי מאמני הליגה לשחקן ההגנה של העונה. בעונות 2019/2020 המשיך לשנה נוספת בקבוצה הפעם כקפטן הקבוצה. בסיום העונה המוקדמת עקב משבר הקורונה נבחר לחמישייה השנייה של העונה עם 14 נקודות בממוצע למשחק.
עם הפסקת הליגה חתם דוידי לשנתיים בקבוצת הפועל אילת מליגת העל בכדורסל. בעונתו הראשונה בקבוצה (2019/20) שיחק דוידי בכל 7 משחקי הליגה והעמיד ממוצע של 3 נק' ו-0.9 ריב' למשחק ב-12.3 דק' בממוצע., בעונתו השנייה באילת שותף ב-4 משחקים בלבד ב-2.8 דק' למשחק בממוצע, בינואר 2021 שוחרר מאילת וחתם בעירוני נהריה גם היא מליגת העל.

לקראת עונת 2021/22 חתם בקבוצת עירוני קריית אתא. כקפטן הקבוצה זכה עם הקבוצה באליפות הליגה הלאומית לעונת 2021/22 לאחר ניצחון בסדרת הגמר נגד מכבי עירוני רמת גן. בעונה הבאה שיחק מדי קריית אתא בליגת העל והעמיד ממוצא של 3.1 נק' ו-1.4 אסיסטים ב-13.7 דק'

לקראת עונת 2023/24 חתם בהפועל גלבוע גליל מהליגה הלאומית.

===נבחרות לאומיות===
היה חלק בסגל של נבחרת הטרום קדטים ובנבחרת העתודה תחת דן שמיר היה חלק מהסגל המורחב.

== קישורים חיצוניים ==

* [https://basket.co.il/player.asp?PlayerId=13033 פרופיל השחקן], באתר מנהלת ליגת העל בכדורסל
* [https://safsal.co.il/?players=עידו-דוידי פרופיל השחקן באתר ספסל]

==הערות שוליים==

קטגוריה:כדורסלני הפועל גלבוע גליל
קטגוריה:כדורסלני עירוני קריית אתא
קטגוריה:בוגרי תיכון מור מטרו-ווסט רעננה
קטגוריה:כדורסלני מכבי הוד השרון
קטגוריה:כדורסלני מכבי רעננה
קטגוריה:כדורסלני הפועל אילת
קטגוריה:כדורסלני עירוני נהריה
קטגוריה:אלפי מנשה: אישים
קטגוריה:ישראלים שנולדו ב-1996
קצין רפואת שיניים

קצין רפואת שיניים (בר"ת: קָרָ"ש) הוא רופא שיניים וקצין בחיל הרפואה. זאת להבדיל מקצין רפואה (קָרָ"פּ), שהוא רופא, ומקצין ארגון רפואה (קא"ר), שהוא קצין בחיל הרפואה שאינו רופא (ולרוב התחיל דרכו כחובש).

הקר"ש אחראי על פיקוד, ארגון וניהול מרפאות השיניים בצה"ל בשגרה ובעת חירום, בנוסף על תחום אחריותו הקליני.

קציני רפואת השיניים מתחילים דרכם הצבאית, לרוב כעתודאים הלומדים רפואת שיניים בתוכנית בינה, אך ישנם קר"שים המתגייסים לאחר שלמדו רפואת שיניים, אחרי שירותם הסדיר (אוכלוסייה זאת נקראת "חוזרי שירות"). כהכשרת קצונה, הקר"שים עוברים קורס קצינים בבה"ד 1 ולאחריו השלמה חילית במשך כ-4 שבועות בבה"ד 10.

==דרגות==
===קצין רפואת שיניים (קר"ש)===
80px
דרגה זו מוענקת לעתודאי בוגר לימודי רפואת שיניים במסלול בינה בטרם סיים קורס קצינים. חזותית, הדרגה ניראית כפס לבן בכותפת עליה כתוב "קצין רפואת שיניים".
====תפקידים====
* רופא שיניים במרפאה

===סגן===
דרגה זו מוענקת לאחר השלמה חילית (בדומה לדרגה שמקבלים כל העתודאים בעלי תואר אקדמי בסיום ההשלמה החילית).
====תפקידים====
* מפקד מרפאה קטנה
* רופא שיניים במרפאה

===סרן===
דרגה זו ניתנת עם הכניסה לשירות קבע של רופא שיניים עתודאי, או עם החזרה לשירות של רופא שיניים שאינו עתודאי.
====תפקידים====
* מפקד מרפאה בינונית
* סגן מפקד מרפאה גדולה
* רופא שיניים במרפאה
* ראש מדור אמו"ן
* ראש מדור הכשרות וקורסים
* קצין רפואת שיניים חיל הים
* ראש מדור דנטלי בבה"ד 10

===רב-סרן===
בדרך כלל דרגה זו ניתנת בסיום או לקראת סיום התמחות.
====תפקידים====
* מפקד מרפאה גדולה
* ראש מדור ארגון ובקרה
* ראש מדור ביטוח
* מפקד מחלקה במרכז לרפואת שיניים
* רופא מומחה במרכז לרפואת שיניים
* קצין רפואת שיניים חיל אוויר
* קצין רפואת שיניים חיל המודיעין
* קצין רפואת שיניים פיקודי
* ראש מדור זיהוי וקבורה

===סגן-אלוף===
הדרגה הבכירה ביותר לקר"ש.
====תפקידים====
* ע' קרפ"ר לרפו"ש שהוא ראש מערך רפואת השיניים בצה"ל ומפקד מחלקת רפואת שיניים במפקדת קצין הרפואה הראשי
* מפקד המרכז לרפואת שיניים

==== קצין רפואת שיניים חילי ====
קצין רפואת שיניים חילי, קרש"ח, הוא האחראי על שירותי רפואת השיניים בזרועות. ישנם קציני רפואת שיניים חיליים בחיל האוויר, חיל הים וחיל המודיעין. 
* קרש"ח אוויר, הוא ראש ענף רפואת שיניים בחיל האוויר ומשמש קציני מטה של קצין הרפואה החילי.
* קרש"ח ים הוא מפקד מרפאת השיניים בבסיס חיל הים בחיפה.
* קרש"ח מודיעין הוא מפקד מרפאת השיניים ביחידה 8200.

==== קצין רפואת שיניים פיקודי ====
קצין רפואת שיניים פיקודי, קרש"פ, הוא האחראי על שירותי רפואת השיניים בפיקודים. ישנם קציני רפואת שיניים פיקודיים בפיקוד צפון, פיקוד מרכז ופיקוד דרום.
==ראו גם==
* המרכז לרפואת שיניים

קטגוריה:מקצועות צבאיים
קטגוריה:חיל הרפואה
קטגוריה:ישראל: רפואת שיניים
הונדה CR-X דל סול

הונדה CR-X דל סול (באנגלית: Honda CR-X del Sol) היא מכונית ספורט רודסטר בסגנון גג "Targa top" אשר יוצרה על ידי יצרנית הרכב היפנית הונדה אשר יוצרה בין השנים 1992–1998 ביפן.

=="הונדה CR-X דל סול"==

* מכונית רודסטר, 2 מושבים.
* 2 דלתות.
* מנוע קדמי.
* סוג הנעה: הנעה קדמית.
* מנועי בנזין.
* קיבולת מכל דלק - 45 ליטר.
* נפח תא מטען אחורי - 300 ליטר.

== תמונות ==
<gallery mode="packed" heights="90">
קובץ:1992 Honda CRX VTI-E (8226021085).jpg | "הונדה CR-X דל סול", שנת 1992
קובץ:1997 Honda Civic CR-X ESi 1.6 Front.jpg | "הונדה CR-X דל סול", שנת 1997
קובץ:1993 Honda Civic CRX ESI.jpg | "הונדה CR-X דל סול", שנת 1993
קובץ:Crx del sol.jpg | "הונדה CR-X דל סול"
קובץ:Honda CR-X del Sol, Bangladesh. (38551646804).jpg | "הונדה CR-X דל סול"
קובץ:Honda CR-X del Sol 002.JPG | "הונדה CR-X דל סול"
קובץ:Honda CR-X del sol.jpg | "הונדה CR-X דל סול"
</gallery>

==ראו גם==
* הונדה
* הונדה S500
* הונדה S600

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-1992
CR-X דל סול
קטגוריה:כלי רכב יפניים
פגישת מחזור (סרט)

פגישת מחזור (באנגלית: Spring Reunion) הוא סרט קולנוע אמריקאי משנת 1957 עם בטי האטון ודיינה אנדרוז בתפקידים הראשיים. זה היה סרטה האחרון של האטון לאחר שפרשה מסרטי פרמאונט בשנת 1952. אנדרוז היה בשלב זה בירידה בקריירה שלו.

העלילה מתרכזת בפגישת מחזור של מסיימי בית ספר תיכון בשנת 1941 לאחר 15 שנה (בשנת 1956).

==תקציר העלילה==
בוגרי מחזור 1941 של בית הספר התיכון בעיירת החוף קרסון (שם פיקטיבי) בקליפורניה מתכנסים בשנת 1956 לפגישת מחזור והעלאת חוויות מהעבר. מכינים כיבוד עם פונץ', מסריטים קטעים מתקופת הלימודים, רוקדים ומרכלים. חלק נשארו רווקים וחלק הקימו משפחות.

מלכת הכיתה הייתה מרגרט "מגי" ברוסטר (בטי האטון), כעת היא בת 33 ועדיין רווקה. היא עובדת במשרדו של אביה (רוברט סימון), סוכן נדל"ן מצליח. מגי קשורה לאביה וגרה אצל הוריה. יום לפני הטקס מגיעה אליה חברתה בארנה פורסט (ג'ין הייגן). ברנה נשואה ויש לה כעת ארבעה ילדים שמציקים לה כל הזמן וכעת היא רוצה קצת חופש מהם.

התלמיד הבולט והמצליח במחזור היה פרד דייוויס (דיינה אנדרוז). מגי ודייב היו זוג בולט בכיתה אבל דרכיהם נפרדו. דייב מחליף מקומות עבודה ולא יציב ואביה של מגי מתנגד לקשר אתו. כעת מגי מנסה למכור את דירתו בקרסון. הוא מדוכדך ואינו רוצה להגיע לטקס. מגי חייבת להגיע לשם כי היא מופיעה בשיר.

ג'ק פרייזר (גורדון ג'ונס), שהיה גם אז תלמיד בולט וכעת מקרין סרטים על תחרויות הפוטבול של המחזור, מתחיל לחזר אחרי בארנה והיא נענית לו.

לאחר שמגי שרה את השיר המפורסם That old feeling היא יוצאת עם פרד ומצטרפים אליהם ברנה ופרייזר. הוא מנסה לחזר אחריה וזה מחמיא לה אבל היא דוחה אותו למחר ואז הוא מתקשר ומודיעה לה לרווחתה שלא יוכל להגיע כי נתפס לו הגב.

פרד לוקח את מגי לשיט בסירתו והם מצליחים בקושי לחזור לחוף כשחודרים מים לסירה והיא כמעט שוקעת. החוויה הזאת מחזקת את הקשר ביניהם, הם מתוודים על הקושי להיות בודד והם מחליטים להתחתן.

אביה של מגי מקבל את הידיעה הזאת בחוסר רצון. הוא חושב שפרד בלתי יציב ומעדיף שמגי תישאר לצידו בבית והמשרד ולא אכפת לו שהיא מתקרבת להיות רווקה זקנה (בת 33). לבסוף הוא מציע לפרד משרה מכובדת בחברה כדי שהזוג יישאר לגור לידם. מגי מקבלת זאת אך פרד לא רוצה להיות קשור להוריה כשהיא מהססת הוא עוזב. ברגע האחרונה מגי מקבלת החלטה, עוזבת את הוריה ומצליחה לעלות על רכבו של פרד בדרך לנישואים.

==קישורים חיצוניים==

* [http://www.tcm.turner.com/tcmdb/title/17780/Spring-Reunion/# פגישת מחזור], באתר יוטיוב
* [https://www.youtube.com/watch?v=0J0wnvlNo04 בטי האטון that old feelig], באתר יוטיוב

קטגוריה:סרטים באנגלית
קטגוריה:סרטי יונייטד ארטיסטס
קטגוריה:סרטי דרמה אמריקאיים
שיאולונגבאו

שיאולונגבאו (בסינית מפושטת: 小笼包, פין-יין: xiǎo lóng bāo) הוא סוג של באוזי ממחוז ג'יאנגסו, וספציפית מזוהה עם וושי ושנגחאי (שהייתה בעבר חלק ממחוז ג'יאנגסו). השיאלונג באו מאודה בסל אידוי מבמבוק (xiǎo lóng),<ref name="Planet 2014"></ref> וזה גם מקור שמו. יש להבדיל בינו לבין הכיסונים הסיניים הנפוצים ג'יאוזי, המאודים גם הם.

במדינות דוברות אנגלית קוראים להן לפעמים "כיסוני מרק" (soup dumplings) כי נהוג למלאם במרק.<ref name="Planet 2014"></ref>

==קישורים חיצוניים==

== הערות שוליים ==

קטגוריה:המטבח הטאיוואני
קטגוריה:ממולאים
קטגוריה:כופתאות
קטגוריה:דים סאם
קטגוריה:ציטוט עם תסריט בשפה זרה (יפנית)
קטגוריה:ציטוט עם תסריט בשפה זרה (סינית)
קטגוריה:המטבח הסיני